Jegyzőkönyv
  

Készült: 2013. június 25-én a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László



Varga Attila alpolgármester

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor.

Javaslatot tesz az ülés napirendjére.

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
137/2013.(VI.25.) határozata
Napirend elfogadása

Kunpeszér Község Önkormányzat Képviselő-testülete 2013. június 25. napján megtartott ülésének napirendjét a következők szerint határozza meg:

1./ Az önkormányzat vagyonáról és a vagyongazdálkodás szabályairól szóló 20/2004.(XII.01.) sz. rendelet hatályon kívül helyezése, új rendelet elfogadása

2./A 2012. évi költségvetés végrehajtásáról szóló 6/2013..(IV.29.) r. módosítása

3./ Egyéb ügyek

I.Napirendi pont tárgyalása

Az önkormányzat vagyonáról és a vagyongazdálkodás szabályairól szóló 20/2004.(XII.01.) sz. rendelet hatályon kívül helyezése, új rendelet elfogadása

Előadó: Németh László polgármester

(Előterjesztés a jkv. 1.sz. melléklete)

Németh László elmondja, hogy a Bács-Kiskun Megyei Kormányhivatal kiemelt célellenőrzésként a vagyonrendeleteket vizsgálja. A Kormányhivatal jelezte, hogy a nemzeti vagyonról szóló 2011. évi CXCVI. törvény (a továbbiakban:Nvt.) 18. §(1) bekezdésének, -mely a helyi vagyonrendeletek vonatkozásában felülvizsgálati kötelezettséget ír elő akképpen, hogy „ a helyi önkormányzat a rendelete alapján forgalomképtelennek minősülő vagyonából rendeletben köteles megjelölni azokat a tulajdonában álló vagyonelemeket, amelyeket az 5. § (4) bekezdés szerinti  nemzetgazdasági szempontból kiemelt jelentőségű nemzeti vagyonként forgalomképtelen törzsvagyonnak minősít – ezidáig még önkormányzatunk nem tett eleget. A vizsgálati határidő 2012. március 2-a volt.

Az Nvt. 18. § (12) bekezdése értelmében a „Módtv. Által megállapított 5. § (5)-(7) bekezdésében foglaltaknak megfelelően a helyi önkormányzat képviselő-testülete köteles 2012. október 31-ig módosítani rendeletét.” A felülvizsgálat arra irányul, hogy a helyi vagyon rendeletek korlátozottan képes vagyonra vonatkozó szabályai az Nvt. 5. § (5)-(7) bekezdéseinek megfelelően áttekintésre kerültek e.

Tekintettel arra, hogy az Nvt. Teljesen új fogalmi rendszert és új szabályozási elemeket is bevezetett, továbbá az Ötv. Vagyonra vonatkozó rendelkezései már nem hatályosak, indokolt és célszerű a képviselő-testületnek egy teljesen új helyi vagyonrendeletet alkotni, illetve elfogadni.

Ismerteti a kiküldött rendelet-tervezetet.
Németh László amennyiben kérdés nincs, kéri annak elfogadását. 

A Képviselő-testület 4 igen szavazattal az alábbi rendeletet alkotja:
Kunpeszér Községi Önkormányzat Képviselő-testületének

7/2013. (VI.28.) önkormányzati rendelete 

az önkormányzat vagyonáról és a vagyongazdálkodás szabályairól

(Rendelet a jkv. 2. számú melléklete)
II.Napirendi pont tárgyalása

A 2012. évi költségvetés végrehajtásáról szóló 6/2013..(IV.29.) r. módosítása

Előadó: polgármester
 (Előterjesztés a jkv. 3. sz. melléklete)
Németh László ismerteti az írásos előterjesztésben foglaltakat. Elmondja, hogy a Bács-Kiskun Megyei Kormányhivatal Törvényességi Ellenőrzési Főosztálya jelezte, hogy a zárszámadásban több dolog nem került külön bemutatásra ( pl. pénzeszközök változása stb.), melyre a tervezet mellékleteiben most  sor került.
Amennyiben kérdés nincs, kéri a tervezet elfogadását.

A Képviselő-testület 4 igen szavazattal- ellenszavazat nélkül- az alábbi rendeletet alkotja
Kunpeszér Községi Önkormányzat Képviselő-testületének

8./2013. (VI.28.) önkormányzati rendelete 

A 2012. évi költségvetés végrehajtásáról szóló

6/2013.(IV.29.) önkormányzati rendelet módosításáról.

(Rendelet a jkv. 4. számú melléklete)

III.Napirendi pont tárgyalása
Egyéb ügyek

Előadó Polgármester

-Németh László polgármester: elmondja, hogy Magyarország helyi önkormányzatairól szóló 2011. évi CLXXXIX. törvény  (Mötv.) IV. fejezetével újra szabályozta a helyi önkormányzatok társulásait. A  (Mötv.)  146. §-a előírásai alapján 2013. június 30-ig a képviselő testületeknek felül kell vizsgálni a törvény hatályba lépése előtt megkötött társulásokat és ezen határidőig módosítani is kell a társulási megállapodásokat.  Javasolja a Felső-Kiskunsági és Dunamelléki Többcélú Kistérségi Társulás, a Központi Ügyeletre kötött társulás valamint a „Kék Víz” – Észak-Bács-Kiskun Megyei Ivóvízminőség-javító Önkormányzati Társulás előterjesztés szerinti felülvizsgálatát, a határozat tervezetek elfogadását.
A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzat Képviselő-testületének

138/2013.(VI.25.) határozata

Tárgy:  a Felső-Kiskunsági és Dunamelléki Többcélú Kistérségi Társulás társulási megállapodásának felülvizsgálata 

1./Kunpeszér Község Önkormányzat Képviselő-testülete  úgy határoz, hogy a Felső-Kiskunsági és Dunamelléki Többcélú Kistérségi Társulás ( a továbbiakban: társulás) a határozat mellékletét képező, 2013 június 30. napjától hatályos társulási megállapodását elfogadja.

2./A Képviselő-testület nyilatkozik, hogy a társulási megállapodásban foglaltakat az Önkormányzatra vonatkozóan kötelező feltételként elfogadja, a társulás működésével, a feladatellátással kapcsolatos költségek, pénzügyi hozzájárulás viselését, teljesítését vállalja.

3./ A Képviselő-testület egyetért azzal, hogy a Társulás munkaszervezeti feladatait a társulás székhelyének polgármesteri hivatala, azaz Kunszentmiklós Polgármesteri Hivatala látja el.

4./ A képviselő-testület megbízza a polgármestert a további teendők ellátásával.
Határidő: 2013. június 30.

Felelős: Németh László polgármester
A Határozatról értesülnek:

-Kunszentmiklós Polgármesteri Hivatala

-FKDT TKT

-Irattár

A polgármester elmondja, hogy a bölcsődei ellátásra kötött társulást a 127/2013.(V.14.) számú határozattal  2013. június 30. napjával megszüntettük a felülvizsgálat keretében.
A kunpeszéri bölcsődei igények biztosítására javasolja ellátási szerződés kötését.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzat Képviselő-testületének

139/2013.(VI.25.) határozata

Tárgy:  ellátási szerződés kötése bölcsődei feladatok ellátására 

1./Kunpeszér Község Önkormányzat Képviselő-testülete  úgy határoz, hogy ellátási szerződést kíván kötni 2013. július 01. napjától a bölcsődei feladatok ellátására  Kunszentmiklós, Kunadacs és Tass települések önkormányzataival.
2./ A képviselő-testület megbízza a polgármestert a további teendők ellátásával.

Határidő: 2013. június 30.

Felelős: Németh László polgármester
A Határozatról értesülnek:

-Kunszentmiklós Polgármesteri Hivatala

-Irattár

A polgármester a központi ügyeletre létrejött társulás megszüntetésével egyidejűleg javasolja ellátási szerződés megkötését.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzat Képviselő-testületének

140/2013.(VI.25.) határozata

Tárgy: Központi Ügyelet Feladat ellátása 

1./Kunpeszér Község Önkormányzat Képviselő-testülete úgy határoz, hogy Kunszentmiklós, Kunadacs és Kunpeszér Önkormányzata által 2009. január 1-én Központi Ügyelet Feladat ellátására kötött társulási megállapodást 2013. 06. 30. napjával megszünteti.

2./A Képviselő-testület ellátási szerződést kíván kötni 2013. július 01. napjától a Központi Ügyelet Feladat ellátására  Kunszentmiklós Város Önkormányzatával.
4./ A képviselő-testület megbízza a polgármestert a további teendők ellátásával.
Határidő: 2013. június 30.

Felelős: Németh László polgármester
A Határozatról értesülnek:

-Kunszentmiklós Polgármesteri Hivatala

-Irattár

Németh László polgármester a Kék-Víz Észak-Bács-Kiskun Megyei Ivóvízminőség-javító Önkormányzati Társulás társulási megállapodásának tervezet szerinti felülvizsgálatát, elfogadását.
A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzat Képviselő-testületének

141/2013.(VI.25.) határozata

Tárgy: Kék-Víz Észak-Bács-Kiskun Megyei Ivóvízminőség-javító Önkormányzati Társulás társulási megállapodásának felülvizsgálata

1./Kunpeszér Község Önkormányzat Képviselő-testülete úgy határoz, hogy elfogadja a határozat 1-2 mellékletét képező , módosításokkal egységes szerkezetbe foglalt a Kék-Víz Észak-Bács-Kiskun Megyei Ivóvízminőség-javító Önkormányzati Társulás társulási megállapodását és Alapító okiratát.

2./ A képviselő-testület felhatalmazza Németh László polgármestert a társulási megállapodás és az alapító okirat aláírására. 
Határidő: 2013 július 1.

Felelős: Németh László polgármester
A Határozatról értesülnek:

-Kecskemét Megyei Jogú Város Polgármesteri Hivatala

-Irattár

-Németh László ismerteti Varga Attila alpolgármester 99/7 hrsz-ú önkormányzati ingatlan egy részének bérbe vételére irányuló kérelmét.
Varga Attila elhagyja az üléstermet a szavazás idejére.

Németh László elmondja, hogy a bérbeadással a terület rendben tartása biztosított lenne, ezért javasolja Varga Attila részére az ingatlanával határos 25x30 méteres területrész ( 750 m2 ) bérbeadását 20 évre.
A Képviselő-testület 3 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

142/2013.( VI.25.)  számú 

határozata

1.Kunpeszér Községi Önkormányzat Képviselő-testülete úgy határoz, hogy Varga Attila, 6096 Kunpeszér, Bajcsy-Zs. utca 6. szám alatti lakos részére bérbe adja az ingatlanával határos 99/7 hrsz-ú önkormányzati terület 750 m2-es részét 20 éves időtartamra.
Felhatalmazza a polgármestert a bérleti szerződés megkötésére.
Felelős:polgármester
Határidő:2013. július 01.
Varga Attila visszatér az ülésterembe, így a testület 4 fővel folytatja tovább munkáját.
- Németh László ismerteti Pető Zsolt  Kunpeszér Széchenyi utca 13. szám alatti lakos  314-es hrsz-ú ingatlan begy részének bérbe vételére vonatkozó kérelmét. Elmondja, hogy kérelmező Fazekas József (Kunpeszér, Béke utca 14.) ingatlanának a 314-es területtel határos részét is szeretné bérelni. Mivel Fazekas József már szóban jelezte bérleti szándékát, így javasolja, hogy Pető Zsolt részére egyelőre csak a saját ingatlanával határos terület kerüljön bérbeadásra az igények pontos tisztázásáig.
A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

143/2013.( VI.25.)  számú 

határozata

Kunpeszér Községi Önkormányzat Képviselő-testülete úgy határoz, hogy Pető Zsolt 6096 Kunpeszér, Széchenyi utca 13. szám alatti lakos részére bérbe adja az ingatlanával határos 314-es hrsz-ú gyep területből  2000 m2 –t.

Felhatalmazza a polgármestert a bérleti szerződés aláírására.
Felelős:polgármester

Határidő:2013.07.01.

-Németh László ismerteti Szobodek Szilvia 6096 Kunpeszér, Béke utca 52.  szám alatti lakos 314-es terület egy részének bérbe vételére irányuló kérelmét. Javasolja a jelenleg hatályos bérleti szerződést módosítva további 10.968 m2 bérbeadását  kérelmező részére.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

144/2013.( VI.25.)  számú 

határozata

Kunpeszér Községi Önkormányzat Képviselő-testülete úgy határoz, hogy Szobodek Szilvia 6096 Kunpeszér, Béke utca 52.   szám alatti lakos részére bérbe ad az ingatlanával határos 314-es hrsz-ú gyep területből további 10.968  m2 –t, módosítva ezzel a 2011. 05.23-án kelt bérleti szerződést.
Felhatalmazza a polgármestert a bérleti szerződés módosítására.

Felelős:polgármester

Határidő:2013.07.01.

-Németh László ismerteti Csernák Ferenc 6096 Kunpeszér Béke utca 56. szám alatti lakos 314-es terület egy részének bérbe vételére irányuló kérelmét. Javasolja  a már érvényes bérleti szerződésben bérbe adott terület további 4874 m2- tel történő módosítását.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

145/2013.( VI.25.)  számú 

határozata

Kunpeszér Községi Önkormányzat Képviselő-testülete úgy határoz, hogy Csernák Ferenc 6096 Kunpeszér Béke utca 56. szám alatti lakos részére bérbe ad a 314-es hrsz-ú gyep területből további  4874 m2 –t, módosítva ezzel a hatáylos bérleti szerződést.

Felhatalmazza a polgármestert a bérleti szerződés módosítására

Felelős:polgármester

Határidő:2013.07.01.

-Németh László ismerteti Gáspár István 6096 Kunpeszér, Béke utca 18.  szám alatti lakos 314-es terület egy részének bérbe vételére irányuló kérelmét. Javasolja  3000 m2 bérbeadását  kérelmező részére.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

146/2013.( VI.25.)  számú 

határozata

Kunpeszér Községi Önkormányzat Képviselő-testülete úgy határoz, hogy Gáspár István 6096 Kunpeszér, Béke utca 18.  szám alatti lakos részére bérbe ad az ingatlanával határos 314-es hrsz-ú gyep területből  3000 m2 –t.

Felhatalmazza a polgármestert a bérleti szerződés aláírására.

Felelős:polgármester

Határidő:2013.07.01.

-Németh László ismerteti Huszák Józsefné 6096 Kunpeszér, Béke utca 20. szám alatti lakos 314-es terület egy részének bérbe vételére irányuló kérelmét. Javasolja  3000 m2 bérbeadását  kérelmező részére.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

147/2013.( VI.25.)  számú 

határozata

Kunpeszér Községi Önkormányzat Képviselő-testülete úgy határoz, hogy Huszák Józsefné 6096 Kunpeszér, Béke utca 20.  szám alatti lakos részére bérbe ad az ingatlanával határos 314-es hrsz-ú gyep területből   3000 m2 –t.

Felhatalmazza a polgármestert a bérleti szerződés aláírására.

Felelős:polgármester

Határidő:2013.07.01.

· Németh László tájékoztatja a képviselőket, hogy a könyvtár pályázatot megnyertük, megkezdődtek  a tárgyalások a posta átköltöztetéséről a Teleházba.

· Németh László elmondja, hogy az Arany J. utca 1. szám alatti szolgálati lakás bérlőjének több százezeres nagyságrendű bérleti díj tartozása van.

Kovács Lászlóné elmondja, hogy véleménye szerint kerüljön felszólításra a bérlő a hátralék rendezése érdekében.

Mivel az ülésnek több napirendje, kérdés és hozzászólás nem volt, a polgármester azt 9 órakor  bezárta.

 

Km.f.

 


Németh László                            

       Boskóné Dr. Tabányi Annamária


polgármester                                  

               aljegyző
